Konkurso sąlygų priedas Nr. 3
                                         „Techninė specifikacija“

[bookmark: _Hlk124174381][bookmark: _Hlk34218291]DAUGIABUČIŲ NAMŲ METALINIŲ DURŲ SU TELEFONSPYNIŲ SISTEMOMIS MONTAVIMAS, TELEFONSPYNIŲ SISTEMŲ ĮRENGIMAS PRIE ESAMŲ DURŲ, TAIP PAT TELEFONSPYNIŲ SISTEMŲ REMONTO IR TECHNINĖS PRIEŽIŪROS PASLAUGŲ PIRKIMO TECHNINĖ SPECIFIKACIJA

UAB „Utenos butų ūkis“, vadovaudamasi Lietuvos Respublikos teisės aktais, Lietuvos Respublikos Vyriausybės nutarimais ir Utenos rajono savivaldybės nustatyta tvarka, vykdo daugiabučių gyvenamųjų namų bendrojo naudojimo objektų administravimą. Vykdydama administratoriaus funkcijas ir atstovaudama daugiabučių namų butų ir kitų patalpų savininkų interesams, Bendrovė savo vardu sudaro sutartis su paslaugų teikėjais, organizuoja darbų atlikimą, priima atliktus darbus bei pasirašo darbų priėmimo–perdavimo dokumentus.

1. PIRKIMO OBJEKTAS
Pirkimo objektas – UAB „Utenos butų ūkis“ administruojamų daugiabučių gyvenamųjų namų metalinių durų su telefonspynių sistemomis montavimo, telefonspynių sistemų įrengimo prie esamų durų, telefonspynių sistemų remonto, techninės priežiūros ir susijusios paslaugos.
Telefonspynių sistemos turi būti įrengiamos, montuojamos ir eksploatuojamos vadovaujantis galiojančių Lietuvos Respublikos teisės aktų, statybos techninių reglamentų, elektros įrenginių įrengimo bei saugos reikalavimų nuostatomis.
Užsakovas administruoja 305 daugiabučius gyvenamuosius namus Utenos mieste.

2. PASLAUGŲ APIMTIS
Tiekėjas turi teikti šias paslaugas:
· daugiabučių namų metalinių durų su telefonspynių sistemomis tiekimas ir montavimas; 
· telefonspynių sistemų montavimas prie esamų daugiabučių namų įėjimo durų; 
· įrengtų telefonspynių sistemų techninė priežiūra; 
· telefonspynių sistemų gedimų diagnostika ir remontas; 
· susidėvėjusių arba sugedusių sistemos komponentų keitimas; 
· telefonspynių sistemų konfigūravimas pagal konkretaus objekto poreikius; 
· konsultacijos gyventojams ir Užsakovo atstovams dėl tinkamo sistemų naudojimo ir eksploatacijos. 

3. ĮRENGINIŲ REMONTO, PROFILAKTINĖS PRIEŽIŪROS IR DALIŲ POREIKIS
	Paslaugos / darbai
	Mato vnt.
	Kiekis
	Pastabos

	Metalinės durys su telefonspynių sistema
	vnt.
	1
	Prireikus

	Telefonspynių sistema prie esamų durų
	vnt.
	1
	Prireikus

	Remonto darbai
	val.
	1
	Prireikus

	Profilaktinės priežiūros darbai
	val.
	1
	Prireikus

	Telefonspynės iškvietimo modulis / TM skaitytuvo modulis
	vnt.
	1
	Gedimo atveju

	Telefonspynės centrinis elektronikos modulis
	vnt.
	1
	Gedimo atveju

	Durų uždarymo elektromagnetinė spyna
	vnt.
	1
	Gedimo atveju

	Maitinimo blokas
	vnt.
	1
	Gedimo atveju

	Ryšio kabeliai ir laidai
	m
	30
	Gedimo atveju

	Išėjimo mygtukas
	vnt.
	1
	Gedimo atveju



4. TECHNINIAI REIKALAVIMAI
4.1. Telefonspynių sistemos turi būti skirtos daugiabučių gyvenamųjų namų laiptinių įėjimo durims ir užtikrinti dvipusį garso ryšį tarp buto ir įėjimo durų.
4.2. Telefonspynių sistema turi būti:
· įleidžiamos arba paviršinės montavimo konstrukcijos pagal objekto specifiką; 
· su skaitmenine klaviatūra; 
· su metaline antivandaline konstrukcija; 
· atspari atmosferiniam poveikiui; 
· su klaviatūros apšvietimu; 
· su elektroninių raktų arba lustinių kortelių skaitytuvu; 
· su gedimų indikacija; 
· su numerio atvaizdavimo funkcija; 
· tinkama daugiabučių namų naudojimo sąlygoms. 
4.3. Telefonspynių sistemos turi būti suderinamos su esamomis daugiabučių namų įėjimo durų konstrukcijomis bei anksčiau įrengtomis sistemomis.
4.4. Elektromagnetinė arba elektromechaninė durų spyna turi būti pritaikyta lauko sąlygoms ir užtikrinti ne mažesnę kaip 350 kg traukimo jėgą.
4.5. Sumontuota sistema turi veikti stabiliai, be papildomų modifikacijų ne trumpiau kaip 12 mėnesių nuo įrengimo datos.
4.6. Sistema turi būti pritaikyta daugiabučių namų bendroms įėjimo durims, palaikyti kelių vartotojų funkcionalumą.

5. MONTAVIMO DARBAI
5.1. Tiekėjas privalo atlikti visus su telefonspynių sistemų įrengimu susijusius darbus:
· įrangos montavimą; 
· elektros instaliacijos įrengimą arba atnaujinimą; 
· kabelių tiesimą; 
· sistemos sureguliavimą ir patikrinimą. 
5.2. Montavimo metu turi būti naudojamos tik kokybiškos, sertifikuotos medžiagos ir įranga.
5.3. Darbai turi būti atliekami laikantis:
· Lietuvos Respublikos teisės aktų; 
· elektros įrenginių įrengimo taisyklių; 
· darbų saugos reikalavimų. 

6. REMONTO IR TECHNINĖS PRIEŽIŪROS PASLAUGOS
6.1. Gavęs Užsakovo pranešimą apie gedimą, Tiekėjas privalo pradėti gedimo šalinimo darbus ne vėliau kaip per 48 valandas.
6.2. Atliekant remontą naudojamos atsarginės dalys turi būti naujos, kokybiškos ir tinkamos konkrečiai sistemai.
6.3. Prieš atliekant remontą Tiekėjas privalo nustatyti gedimo priežastį ir pateikti Užsakovui informaciją apie reikalingus remonto darbus bei dalių poreikį.

7. GARANTINIAI ĮSIPAREIGOJIMAI
7.1. Tiekėjas suteikia ne trumpesnę kaip:
· 24 mėnesių garantiją sumontuotai įrangai; 
· 24 mėnesių garantiją atliktiems darbams. 
7.2. Garantiniu laikotarpiu dėl Tiekėjo kaltės atsiradę gedimai šalinami Tiekėjo sąskaita.

8. PASLAUGŲ TEIKIMO TVARKA
8.1. Darbai atliekami suderinus jų atlikimo laiką su Užsakovu.
8.2. Tiekėjas privalo užtikrinti, kad darbai būtų atliekami tvarkingai, nepažeidžiant pastato bendrojo naudojimo objektų.
8.3. Tiekėjas privalo laikytis darbuotojų saugos ir sveikatos, priešgaisrinės saugos bei aplinkosaugos reikalavimų.
8.4. Paslėpti darbai turi būti perduodami Užsakovo atsakingam asmeniui iki jų uždengimo.

9. DOKUMENTACIJA
9.1. Nustačius gedimą, Tiekėjas elektroniniu paštu pateikia Užsakovui defektinį aktą, kuriame nurodoma:
· įrenginio pavadinimas; 
· gedimo pobūdis; 
· reikalingos atsarginės dalys; 
· dalių kiekiai ir kainos; 
· planuojamas remonto laikas. 
9.2. Remonto darbai atliekami tik Užsakovo įgaliotam asmeniui patvirtinus defektinį aktą.
9.3. Atlikęs darbus Tiekėjas SABIS sistemoje pateikia:
· atliktų darbų aktą; 
· sąskaitą faktūrą; 
· kitus Užsakovo pareikalautus dokumentus. 

10. KAINA IR ATSISKAITYMAS
10.1. Tiekėjas pasiūlyme turi pateikti išsamias kainas:
· telefonspynių sistemų montavimo; 
· metalinių durų su sistemomis montavimo; 
· remonto darbų; 
· techninės priežiūros; 
· atsarginių dalių. 
10.2. Atsiskaitymas už faktiškai atliktus darbus atliekamas per 30 kalendorinių dienų nuo darbų priėmimo–perdavimo akto ir sąskaitos gavimo dienos.

